Felice Leonardo "Leo" Buscaglia PhD (31 Maart 1924 – 12 Junie 1998), ook bekend as "dr. Liefde," was 'n Amerikaanse skrywer/ motiveringspreker en 'n professor in die Departement van Spesiale Onderwys aan die Universiteit van Suid-Kalifornië. Felice Leonardo Buscaglia is gebore in Los Angeles, CA op 31 Maart 1924 in 'n familie van Italiaanse immigrante. Hy het sy vroeë kinderjare in Aosta, Italië, deurgebring voor sy terugkeer na die Verenigde State om sy opleiding voort te sit. Hy het gegradueer aan die Theodore Roosevelt High School  (Los Angeles). Hy het tydens die Tweede Wêreldoorlog diens gedoen in die Vloot en daarna ingeskryf by die Universiteit van Suid-Kalifornië (USC) waar hy drie grade verwerf het (BA 1950; MA 1954; PhD 1963) voordat hy by die fakulteit aangesluit het. Met sy aftrede is Buscaglia aangewys as reisende professor ─  een van slegs twee sulke benoemings op daardie tydstip. Terwyl Buscaglia doseer het by USC was hy diep ontroer deur die selfmoord van 'n student.